एक योजना को विकसित करना अपने डरों/भयों से लड़ना प्रभावी लक्ष्यों की रचना करना
उद्देश्य वे काम या रणनीतियां होती हैं जिनका प्रयोग आप लक्ष्यों को पाने में करते है। उद्देश्यों को और ज्यादा छोटे और विशिष्ट कामों में बाँट लेना आपके इन्हे प्राप्त करने को और अपनी प्रगति पर नजर रखने को और भी आसान बना देगा। अपने उद्देश्यों को पहचानने  लिए पहले स्वयं से पूछे गए सवालों के जवाबों का उपयोग करें -- क्या, कहाँ, कब, आदि।  उदाहरण के लिए, इस लक्ष्य वक्तव्य पर विचार करें: "मैं कॉलेज जाना चाहता हूँ और उसके बाद कानून के स्कूल में ताकि मैं अपने समुदाय उपेक्षित लोगों की सिविल कोर्ट के कानूनों के विषय में मार्गदर्शन दे सकूँ।" यह एक विशिष्ट लक्ष्य है, पर फिर भी बहुत पेचीदा है। इस लक्ष्य की प्राप्ति के लिए आपको कई उद्देश्यों को परिभाषित करने की जरूरत पड़ेगी। इस लक्ष्य के कुछ प्रभावी उदाहरण निम्न हो सकते हैं:  हाई स्कूल की क्लासेज में उत्कृष्टता हासिल करना डिबेट ( तर्क-वितर्क) टीम  हिस्सा लेना अंडरग्रेजुएट संस्थानों की पहचान करना अंडरग्रेजुएट संस्थानों  आवेदन करना कुछ लक्ष्य दूसरों की अपेक्षा जल्दी प्राप्त किए जा सकते हैं। उदाहरण के लिए, "हर हफ्ते में 3 दिन 1 घंटे के लिए पार्क में घूमने जाना" एक ऐसी चीज है जिसे करना आप तुरंत शुरू कर सकते हैं। कुछ लक्ष्यों के लिए, आपको अपने काम के स्तरों को अधिक लम्बे समय के बीच बांटना पड़ेगा।  लॉ स्कूल के लक्ष्य के उदाहरण में, इस लक्ष्य पूरा करने के लिए कई सालों का समय लगेगा। प्रक्रिया में इसमें कई स्तरों की जरूरत पड़ेगी, हर स्तर को एक उद्देश्य  चिह्नित किया जा सकता है और उद्देश्य में छोटे छोटे काम सम्मिलित हो सकते हो हैं। सुनिश्चित करें कि आप बाहरी समय सीमाओं और दूसरी स्थितियों पर विचार कर लें। उदाहरण के लिए, "अंडरग्रेजुएट संस्थानों की पहचान" का उद्देश्य आपके कॉलेज जाना शुरू करने के पहले किया जाना आवश्यक है। इसमें कुछ समय लगेगा, और कई संस्थानों में आवेदन करने की समय सीमा होगी। इसलिए, आपके लिए यह सुनिश्चित करना जरूरी है कि आप इस उद्देश्य के लिए सही तरीके से समय सीमा निर्धारित करें। एक बार जब आपने अपने उद्देश्य और उनकी समय सीमा निर्धारित कर ली, तो उद्देश्यों को छोटे  और ठोस हिस्सों/कामों में तोड़ लें। यही वो काम होंगे जो आप उद्देश्य को प्राप्त करने के लिए कर सकते हैं। इनमें से हर एक काम की समयसीमा निर्धारित कर लें ताकि आप खुद को सही रास्ते पर बनाए रख सकें।  उदाहरण के लिए, लॉ स्कूल वाले लक्ष्य में पहला उद्देश्य, "हाई स्कूल की क्लासेज में उत्कृष्टता हासिल करना," आप इसे कई ठोस और विशिष्ट टुकड़ों में बाँट सकते हैं। संभव काम हो सकते हैं "सरकार और इतिहास जैसी कक्षा में प्रवेश लेना" और "अपने सहपाठिओं के साथ ग्रुप स्टडी में सम्मिलित होना।" इनमे से कुछ कामों की समयसीमा दूसरों द्वारा निर्धारित होगी, जैसे "किसी कक्षा में प्रवेश लेना।" उन कामो के लिए जिनमें समयसीमा अन्तर्निहित नहीं है, सुनिश्चित करें कि आप खुद के लिए एक समय सीमा निर्धारित करें ताकि आप खुद को जवाबदेह रख सकें। अब तक, शायद आप इस रुझान को समझ पा रहे होंगे: ये चीजे छोटी और छोटी होती रहीं हैं। इसका एक उचित कारण है। अनुसन्धान लगातार दिखाते आए हैं कि विशिष्ट लक्ष्यों के मामले में करने वाले का प्रदर्शन बेहतर होता है, भले ही वे ज्यादा कठिन हों। ऐसा इसलिए है कि अगर आप इस बात को लेकर अनिश्चय में हैं कि आप क्या उपलब्धी हासिल करना चाहते हैं तो अपना सर्वश्रेष्ठ प्रदर्शन कर पाना मुश्किल होता है। "सरकार और इतिहास जैसी किसी कक्षा में प्रवेश" के काम को लें, आप इसे कर्तव्यों में बाँट सकते हैं। हर कर्तव्य की अपनी एक समयसीमा होगी। उदाहरण के लिए, इस काम के लिए संभावित कर्तव्य हो सकते हैं "उपलब्ध कक्षाओं के शेड्यूल का निरीक्षण करना," "अपने स्कूल कॉउंसलर के साथ अपॉइंटमेंट लेना," "तिथि के हिसाब से अंतिम प्रवेश का निर्णय करना।" कई लक्ष्यों के लिए, संभव है कि आप कुछ ऐसे व्यवहार या काम पहले से ही करते रहें हों जिनकी आपको उन लक्ष्यों को पाने के लिए जरूरत पड़ेगी। उदाहरण के लिए, अगर आपका अंतिम लक्ष्य किसी लॉ स्कूल में पढ़ना है, न्यूज़ स्टोरीज में क़ानून के बारें में पढ़ना आपके लिए उपयुक्त आदत है जिसे आप संभवतः करते रहना चाहेंगे। इस लिस्ट के साथ भी विशिष्टता बनाए रखें। आपको ऐसा भी समझ आ सकता हैं कि अनजाने में ही आपने ऐसे कुछ कर्तव्य या काम पहले ही पूरे कर लिए हों। यह आपको प्रगति का अहसास दिलाने में सहायक होता है। कई लक्ष्यों के होने की दशा में, संभव है कि अभी तक आपमें ऐसे कौशल या आदतें ना हों जिनकी आपको उन लक्ष्यों की प्राप्ति के लिए जरूरत पड़ेगी। सोचें कि कौन से गुण, कौशल, और आदतें आपमें पहले से हैं --"अपने सर्वश्रेष्ठ रूप" का अभ्यास यहाँ आपकी मदद कर सकता है -- और अपने उद्देश्यों से इनका मिलान करें।  अगर आपको ऐसी कोई जगह मिले जिसमे विकास करने की जरूरत हो तो इसे खुद में एक नए लक्ष्य के तौर पर निर्धारित करें। काम को छोटे हिस्सों में बांटने के लिए समान प्रक्रिया का उपयोग करें। उदाहरण के लिए, अगर आप एक वकील बनना चाहते हैं, तो आपको दूसरों के सामने बोलने में और लोगों से संपर्क बनाने में सहज महसूस करना चाहिए। यदि आप बहुत शर्मीले हैं, तो आपको अपने लोक व्यवहार के कौशल को कई तरीके से विकसित करना होगा ताकि आप अपने अंतिम लक्ष्य की प्राप्ति की अपनी क्षमता बढ़ा सकें। लोगों के अपने लक्ष्यों को प्राप्त किए बिना छोड़ देने का एक ज्यादा आम तरीका है यह सोचना कि लक्ष्यों की ओर उन्हें आने वाले कल से काम शुरू करना है। भले ही यह एक बहुत छोटी चीज हो, ऐसी किसी चीज के बारे में सोचें जो आप अपने लक्ष्य के एक अंग के रूप में "आज"से ही करना शुरू कर  सकते हैं। यह आपके प्रगति के अहसास को एक तेज शुरुवात देगा, क्योंकि आपने एक तात्कालिक कदम उठाया है। आज का आपका उठाया गया काम कल के कर्तव्यों और कामों को उठाने की तैयारी हो सकता है। उदाहरण के लिए, आपको सकता है कि अपने काउंसलर से अपॉइंटमेंट लेने के पहले थोड़ी जानकारी एकत्र करने की जरूरत है। या, अगर हफ्ते में 3 बार टहलने जाना आपका लक्ष्य है तो, आपको एक जोड़ी सुविधाजनक और सहायक जूते खरीदने की जरूरत हो सकती है। छोटे से छोटी उपलब्धी भी आपकी जारी रखने की प्रेरणा के लिए ईंधन का काम करेगी। सफलता के मार्ग में आने वाली बाधाओं के बारे में सोचने में किसी को आनंद नहीं आता, पर यह अत्यंत महत्वपूर्ण है कि जब आप अपनी योजना विकसित कर रहे हों तो आप अपनी सफलता में आने वाली बाधाओं की पहचान कर लें। ऐसा करना आपकी मदद करेगा जब चीजें आपकी योजना के अनुसार ना चल रहीं हों। अपनी संभावित बाधाओं को पहचाने और उन कामों को भी जो आप उन बाधाओं को पार करने के लिए कर सकते हैं।  बाधाएं बाहरी हो सकती हैं, जैसे पैसे की कमी या अपने उद्देश्य को पूरा करने के लिए लगने वाला समय। उदाहरण के लिए, अगर आप अपनी खुद की बैकरी चालू करना चाहते हैं, तो एक बड़ी बाधा हो सकती है सकती है अपनी बैकरी के पंजीकरण के लिए वित्त का प्रबंधन करना, कोई भवन किराए पर लेना, और उपकरण ख़रीदना, आदि। इन बाधाओं को पार करने के लिए जो काम आप कर सकते हैं उनमे शामिल हैं, निवेशकों को आकर्षित करने के लिए एक बिज़नेस प्लान लिखना, दोस्तों और रिश्तेदारों से निवेश के बारें में बातचीत करना, या और छोटी शुरुवात करना (जैसे शुरुवात में अपनी बेकरी में ही काम शुरू करना)। बाधाएं आंतरिक भी हो सकती हैं। जानकारी की कमी एक आम बाधा है। आपका सामना इस स्थिति से लक्ष्य के किसी भी स्तर पर हो सकता हैं। उदाहरण के लिए, एक बैकरी का मालिक बनने के लक्ष्य के साथ, आपको पता लग सकता है कि बाजार ऐसे बैक्ड उत्पाद चाहता है जिन्हे आप बनाना ही नहीं जानते।  ऐसे काम जिन्हे करके आप इस बाधा से पार पा सकते हैं वो हैं कि आप ऐसे किसी बेकर की तलाश करें जिसे ये उत्पाद बनाने आते हों, एक क्लास लेना या गलतियां कर के खुद अपने आप से सीखना। डर एक सबसे आम आंतरिक बाधा है। आपके लक्ष्य को ना पा सकने का डर आपको उसे पाने के लिए सही कदम उठाने से रोक सकता है। अपने भयों/डरों से लड़ने की कुछ तकनीकें आप अपने डरों से लड़ना वाले भाग में सीख सकते हैं। अनुसन्धान दिखाते हैं कि कल्पना करना आपके प्रदर्शन के सुधार में महत्वपूर्ण प्रभाव डाल सकता है। एथलीट्स बहुत बार इस तकनीक को अपनी सफलता का कारण होने की बात करते हैं। कल्पना करने के दो प्रकार हैं, "परिणाम की कल्पना" और "प्रक्रिया की कल्पना" और सफलता की सबसे अधिक सम्भावना होने के लिए आपको इन दोनों का सही सम्मिश्रण करना चाहिए।  "परिणाम की कल्पना" वह होती है जब आप खुद को एक लक्ष्य प्राप्त करते हुए देखने की कल्पना करते हैं। जैसा "अपने सबसे अच्छे प्रतिरूप" के साथ अभ्यास करना, यह कल्पना जितनी संभव हो उतना विशिष्ट और विस्तृत होनी चाहिए। अपनी सभी ग्रंथिओं का उपयोग इस मानसिक अवस्था की प्राप्ति के लिए उपयोग करें: कल्पना करें कि कौन आपके साथ हैं, वह कैसी गंध आ रही है, आप क्या आवाजें सुन रहें हैं, आपने क्या पहना हुआ है, आप कहाँ हैं। एक विज़न बोर्ड बनाना इस प्रक्रिया में आपकी सहायता कर सकता हैं। प्रक्रिया कल्पना" तब होती है जब आप उन क़दमों की की कल्पना करते हैं जो आपकी लक्ष्य की प्राप्ति के लिए जरूरी हैं। हर उस काम पर सोचें जो आपने किए। उदाहरण के लिए, अगर आपका लक्ष्य एक वकील बनना है, तो परिणाम कल्पना का उपयोग करके खुद को इस परीक्षा में कल्पित करें। फिर, प्रक्रिया कल्पना का उपयोग उन सब चीजों की कल्पना करने के लिए करें जो आपने इस सफलता को सुनिश्चित करने के लिए उठाए हैं। इस  प्रक्रिया को साइकोलॉजिस्ट "एन्कोडिंग प्रोस्पेक्टिव मेमोरीज (encoding prospective memories) कहते हैं। यह प्रक्रिया आपको इतनी मजबूत का अहसास करने में सहायता करती है कि आपके काम किये जा सकते हैं और इतनी मजबूती का भी अहसास करवाती है जैसे आपको अभी से कुछ हद तक सफलता मिल भी गई है। अध्ययन बताते हैं कि सकारात्मक सोच लोगों की सीखने, अनुकूलित होने, और बदलने में ज्यादा सहायता करती है बजाय इसके की आप कमियों और गलतियों पर ध्यान केंद्रित करें। इससे कोई फर्क नहीं पड़ता कि आपके लक्ष्य क्या हैं; सकारात्मक सोच सभी के लिए बराबर प्रभावी होती है चाहे वे उच्चतम स्तर के एथलीट्स हों, ग्रेजुएट्स हों या बिज़नेस मैनेजर्स हों।  अध्ययन दिखाते हैं कि सकारात्मक और नकारात्मक फीडबैक का दिमाग के अलग अलग क्षेत्रों पर प्रभाव पड़ता है। सकारात्मक सोच दिमाग के ऐसे क्षेत्रों को उत्तेजित करती है जिनका सम्बन्ध दृश्य प्रसंस्करण (visual processing), कल्पना, बड़े परिदृश्य को देखने की सोच, सहानुभूति, और प्रेरणा से होता है।  उदाहरण के लिए, खुद को याद दिलाएं कि आपके लक्ष्य सकारात्मक विकास के अनुभव हैं, वो चीजें नहीं जिन्हे आप बंद कर रहे हैं या पीछे छोड़ रहें हैं। अगर आप स्वयं को अपने लक्ष्यों के साथ संघर्ष करता पाएं, तो अपने मित्रों और परिवारजनों से आपको प्रेरित करने को कहें। सिर्फ सकारात्मक सोच ही काफी नहीं है। आपको अपने उद्देश्यों, कामों, और कर्तव्यों की लिस्ट को देखते रहना होगा और उन पर काम करना होगा जो अंततः आपके अंतिम लक्ष्य की प्राप्ति को सुनिश्चित करेंगे। केवल सकारात्मक सोच पर निर्भर रहने पर आप बहुत आगे नहीं जा पाएंगे। इस शब्द का उपयोग साइकोलोजिस्टों द्वारा उस चक्र के लिए किया जाता है जिससे आप परिचित हो सकते हैं अगर आपने कभी नए साल का संकल्प लिया हो। इस चक्र के तीन हिस्से होते हैं: 1) लक्ष्य निर्धारित करना, 2) इस बार पर आश्चर्यचकित रह जाना कि उस लक्ष्य को पाना कितना कठिन है, 3) लक्ष्य को छोड़ देना।  आपके साथ भी यह चक्र घट सकता है जब आप तुरंत परिणाम की उम्मीद करते हैं (जो बहुधा नए साल के संकल्प के मामलों में होता है)। अपने उद्देश्य निर्धारित करने और अपनी समय सीमा तय करके आप इस अवास्तविक उम्मीद से लड़ सकते हैं। यह तब भी हो सकता है जब लक्ष्य निर्धारित करने का शुरुवाती उत्साह ख़त्म हो जाए, और आप स्वयं को वास्तविक काम के साथ पाएं। उद्देश्यों का निर्धारण और फिर उन्हें छोटे छोटे हिस्सों में बाँट लेना गति बनाए रखने में मदद कर सकता है। हर बार जब आप छोटे से छोटे कर्तव्य को पूरा कर लें, तो अपनी सफलता की ख़ुशी मनाएं। अध्ययन दिखाते हैं कि वो लोग जो अपनी पराजयों से सीख लेते हैं उनके अपने लक्ष्यों की प्राप्ति के प्रति सकारात्मक सोच रखने की सम्भावना ज्यादा होती हैं। आशान्वित रहना अपने लक्ष्यों की सफलता का महत्वपूर्ण अंग है, और आशा आगे देखती है, पीछे नहीं। शोध यह भी बताते हैं कि वो लोग जो सफल होते हैं उन्हें हार मानने वालो से पराजयों का सामना नहीं करना पड़ता। अंतर सिर्फ इस बात का है कि लोग उन पराजयों को किस तरह देखने को चुनते हैं। पूर्णतावादिता प्रायः अतिसंवेदनशीलता के डर से जन्म लेती है; हम "सम्पूर्ण होना (be perfect)" ताकि हमें नुकसान या डर या "असफलता का अनुभव ना करना पड़े। फिर भी, पूर्णतावादिता आपको स्वाभाविक मानवीय अनुभवों से नहीं बचा सकती। यह आपको और दूसरे लोगों को असंभव मानदण्डों पर टिके रहने पर मजबूर करती है। बहुत से अध्ययन पूर्णतावादिता और नाखुशी में गहरा सम्बन्ध दिखाते हैं।  आमतौर पर "पूर्णतावादिता" को "सफलता के लिए संघर्ष" समझने की भूल की जाती है। फिर भी, कई अध्ययन दिखाते हैं कि पूर्णतावादी उन लोगों की अपेक्षा कम सफल रहते हैं जो अवास्तविक मानदंडो को छूने का प्रयास नहीं करते। पूर्णतावादिता गंभीर व्यग्रता, भय, और टालमटोल के स्वभाव का कारण बन सकती है।  ना प्राप्त किए जा सकने वाली पूर्णतावादिता की सोच की बजाय, उस असुरक्षा को अपनाए जो सच्ची उत्कृष्टता के लिए संघर्ष करने के साथ आती है। उदाहरण के लिए, आविष्कारक मिस्किन इंगवले (Myshkin Ingawale) भारत में प्रसव के दौरान होने वाली मृत्यु दर को कम करने के लिए एक ऐसी तकनीक का अविष्कार करना चाहते थे जो गर्भवस्थ महिलाओं में एनीमिया की की जांच कर सके। वो प्रायः ये कहानी सुनाते हैं कि कैसी पहली 32 बार उन्होंने ऐसी तकनीक को बनाने की कोशिश की, और वो असफल रहे। क्योंकि वो पूर्णतावादिता को अपने व्यवहार पर हावी नहीं होने दे रहे थे, वो नए तरीके आजमाते रहे, और 33वीं बार उनका अविष्कार सफल रहा।  आत्म-अनुकम्पा की भावना आपको पूर्णतावादिता से लड़ने में सहायक हो सकती हैं। खुद को याद दिलाएं कि आप इंसान हैं, और यह कि सभी इंसान पराजयों और बाधाओं का अनुभव करते हैं। जब आप इन बाधाओं का सामना करें तो खुद के प्रति दयालु बनें। अध्ययन सक्रिय रूप से कृतज्ञता के अभ्यास और लक्ष्य पाने में सफलता की बीच निरंतर संबंधों को दिखाते हैं। एक कृतज्ञता का जर्नल/डायरी रखना अपने दैनिक जीवन में कृतज्ञता का अभ्यास करने का एक सबसे आसान और प्रभावी तरीका है।  आपके कृतज्ञता के जर्नल/डायरी को एक उपन्यास जैसा नहीं होना चाहिए। किसी ऐसे व्यक्ति या अनुभव के बारे में एक या दो वाक्य लिखना भी आपको इच्छित प्रभाव देगा। विश्वास करें यह काम करेगा। सुनने में यह अजीब लग सकता है, कृतज्ञता के जर्नल/डायरी ज्यादा सफलतादायक होता है अगर आप सजग रूप स्वयं को बताएं कि ऐसा करना आपको ज्यादा खुश और कृतज्ञ बनाएगा। संदेहवाद को घर के बाहर ही छोड़ दें। विशिष्ट पलों का आनंद लें, चाहे वो कितने ही छोटे क्यों ना हों। जर्नलिंग की प्रक्रिया के साथ जल्दी ना करें। इसकी बजाय, अपना समय लें और सोचें कौन से पल और अनुभवों का आपके लिए क्या अर्थ है और आप उनके लिए क्यों कृतज्ञ हैं। हफ्ते में एक या दो बार लिखें। अध्ययन दिखाते हैं कि हर रोज जर्नलिंग करना हफ्ते में कुछ बार जर्नलिंग करने से कम प्रभावी होता है। इसका कारण हो सकता है कि हम सकारात्मकता के प्रति जल्दी असंवेदी हो जाते हैं। अनुसन्धान दिखाते हैं कि जब आप अपने लक्ष्य को किसी ऐसी चीज पर आधारित रखते हैं जो आपको प्रोत्साहित करती है, तो आपके उस लक्ष्य को प्राप्त करने की संभावनाएं अधिक होती हैं। अपने जीवन के ऐसे क्षेत्रों की पहचान करें जिन्हे आप बदलना चाहते हैं। इस स्तर पर, इन क्षेत्रों के काफी व्यापक होने में कोई हर्ज नहीं है।  लक्ष्यों के लिए कुछ आम क्षेत्रों में आत्म-विकास, रिश्तों में सुधार, या अपने उठाए किसी काम में जैसे शिक्षा या काम में एक स्तर तक सफलता प्राप्त करना सम्मिलित हैं। दूसरे क्षेत्र जिन्हे आप जांच सकते हैं उनमें आध्यात्मिकता, वित्त, आपका समुदाय, और स्वास्थ्य सम्मिलित हो सकते हैं।  स्वयं से कुछ बड़े प्रश्न पूछें पर विचार करें, जैसे "मैं कैसे विकसित होना चाहता हूँ?" या "मैं दुनियाँ को क्या देना चाहता हूँ?" ये आपकी यह निर्धारित करने में मदद करता है कि आपके लिए सबसे मूल्यवान क्या है।  उदाहरण के लिए, आप अपने स्वास्थ्य और व्यक्तिगत रिश्तों में ऐसे अर्थपूर्ण बदलावों के बारे में सोच सकते हैं जिन्हे आप स्वयं में देखना चाहते हैं। आप उन दोनों क्षेत्रों को लिख लें, और उन परिवर्तनों को भी लिख लें जो आप देखना चाहते हैं। अगर इस समय पर आपके परिवर्तन व्यापक हैं तो भी ठीक है। उदाहरण के लिए, अपने स्वास्थ्य के लिए आप लिख सकते हैं "फिटनेस में सुधार" या "स्वास्थ्यप्रद आहार"। व्यक्तिगत संबंधों के लिए, आप लिख सकते हैं "परिवार के साथ अधिक समय बिताएं" या "नए लोगों से मिलें।" आत्म विकास के लिए, आप लिख सकते हैं "खाना बनाना सीखें।" अनुसन्धान बताते हैं कि अपने खुद के "सबसे बेहतरीन रूप" को पहचानना आपको जीवन के बारे में सकारात्मक और खुश महसूस करने में मदद करता है। यह आपको यह सोचने में भी मदद करता है कि कौन से लक्ष्य सच में आपके लिए अर्थपूर्ण हैं। अपने "सबसे बेहतरीन रूप" को खोजने के लिए दो कदमों की आवश्यकता होती है: स्वयं की भविष्य में कल्पना करना, जहाँ आपने अपने लक्ष्य पा लिए हैं, और उन गुणों पर विचार करना जिनकी आपको वहां तक पहुँचने की जरूरत होगी।  भविष्य में एक ऐसे समय की कल्पना करें जहाँ आप अपने सबसे बेहतरीन संस्करण में हैं। वो कैसा दिखेगा? आपके लिए सबसे अर्थपूर्ण क्या होगा? (इस बात पर ध्यान केंद्रित करना महत्वपूर्ण है कि आपके लिए क्या अर्थपूर्ण है, बजाय दूसरे लोगों के मत से प्रभावित होकर दबाब महसूस करने के)। अपने भविष्य के इस रूप के विवरणों पर विचार करें। सकारात्मकता से सोचें। आप ऐसी किसी चीज की कल्पना कर सकते हैं जो "जीवन का सपना" हो, एक मील के पत्थर के समान उपलब्धि हो, या अन्य कोई बड़ी उपलब्धि हो। उदाहरण के लिए, अगर आपका संभव बेहतरीन रूप एक बैकर का है जिसकी खुद की एक सफल केक बेकरी है, कल्पना करें की वो कैसी लगेगी। वो कहाँ पर है? वो कैसी लगती है? आपके पास कितने कर्मचारी हैं? आप कैसे नियोक्ता हैं? आप कितना काम करते हैं? इस कल्पना के विवरणों को लिख लें। कल्पना करें कि आपका "सबसे बेहतर रूप" अपनी सफलता को प्राप्त करने के लिए किन गुणों का उपयोग कर रहा है। उदाहरण के लिए, अगर आप अपनी खुद की बेकरी चला रहे हैं, तो आपको बेक करना, धन का प्रबंधन करना, लोगों से संपर्क बनाना, समस्याएं सुलझाना आना चाहिए। आपको रचनात्मक होना चाहिए और यह निर्धारित करना आना चाहिए कि किन बेक्ड चीजो की मांग है। जितने भी गुण और कौशल आप सोच सकते हों सबको लिख लें। सोचें कि इनमे से कौन से गुण आपमें पहले से मौजूद हैं। खुद से साथ ईमानदार रहें, निर्णयात्मक नहीं। फिर, इस बारे में सोचें कि आप किन गुणों को विकसित कर सकते हैं। उन तरीकों की कल्पना करें जिनसे आप इन गुणों और कौशलों का निर्माण करेंगे। उदाहरण के लिए, अगर आप एक बेकरी के मालिक बनना चाहते हैं पर आपको छोटे बिज़नेस को चलने के बारे में कोई जानकारी नहीं है, तो बिज़नेस या वित्त प्रबंधन की कोई क्लास लेना उस कौशल को विकसित करने का एक तरीका होगा। एक बार जब आप अपने उन क्षेत्रों की लिस्ट बना लें जिनमे आप परिवर्तन देखना चाहते हैं, तो आपको उनमे प्राथमिकताएं तय करनी होंगी। सभी चीजों के सुधार पर एक साथ ध्यान देने पर आप स्वयं को बहुत ज्यादा दबाब में महसूस करेंगे और आपकी आपके लक्ष्यों को पाने की कोशिशें कम हो जाएंगी अगर आपको ऐसा लगने लगा कि उन लक्ष्यों को नहीं पाया जा सकता।  अपने लक्ष्यों को तीन हिस्सों में बाँट लें: सम्पूर्ण तौर पर आपके लक्ष्य, दूसरा दर्जा और तीसरा दर्जा। सम्पूर्ण सबसे महत्वपूर्ण लक्ष्य हैं, ऐसे जो आपको स्वाभाविक रूप से मिल जाते हैं। दूसरे और तीसरे भी महत्वपूर्ण लक्ष्य हैं, पर वो आपके लिए इतना महत्वपूर्ण नहीं होते जितने सम्पूर्ण लक्ष्य होते हैं और वे स्वभावतः ज्यादा ज्यादा विशिष्ट होते हैं। उदाहरण के लिए: आपके सम्पूर्ण लक्ष्यों में हो सकते हैं "स्वास्थ्य को प्राथमिकता (सबसे महत्वपूर्ण), पारिवारिक रिश्तों को सुधारना (सबसे महत्वपूर्ण), विदेश यात्रा करना," और दूसरे दर्जे में "अच्छा मित्र होना, घर को साफ़ रखना, गिरनार के पर्वत पर चढ़ाई करना" और तीसरे दर्जे में "बुनाई सीखना, कार्यस्थल पर ज्यादा क्षमतावान बनना, हर रोज व्यायाम करना।" एक बार जब आप उन क्षेत्रों को खोज लें जिनमे आप परिवर्तन करना चाहते हैं और सामान्य रूप से आप क्या परिवर्तन देखना चाहते हैं, तो आप क्या पूरा करना चाहते हैं उनकी विवरणों में अंतर करना शुरू कर सकते हैं। ये विवरण आपके लक्ष्यों का आधार होंगे। आपकी उपलब्धि में कौन, क्या, कब, कहाँ, कैसे और क्यों का उत्तर आपको स्वयं से ऐसे प्रश्न पूछने पर मिल जाएगा। अनसंधान बताते हैं कि विशिष्ट लक्ष्य निर्धारित करना ना केवल आपके लक्ष्य प्राप्ति की सम्भावना को बढ़ाता है बल्कि सम्पूर्ण तौर पर आपके ज्यादा खुश रहने की सम्भावना में भी वृद्धि करता है। एक लक्ष्य निर्धारण करते हुए यह जानना जरूरी है की लक्ष्य के हर हिस्से की पूर्ती के लिए कौन जिम्मेदार है। क्योंकि ये व्यक्तिगत लक्ष्य हैं, संभवतः आप ही सबसे अधिक जिम्मेदार होंगे। फिर भी, कुछ लक्ष्य -- जैसे "परिवार के साथ अधिक समय बिताना" -- इसमें दूसरों के सहयोग की जरूरत पड़ती है, इसलिए यह पहचानना एक अच्छा उपाय है कि किस हिस्से के लिए कौन जिम्मेदार होगा। उदाहरण के लिए "खाना बनाना सीखना" एक ऐसा व्यक्तिगत लक्ष्य है जिसमे संभवतः सिर्फ आपकी संलगनता की जरूरत होगी। फिर भी, अगर आपका लक्ष्य "एक डिनर पार्टी देना," है तो इसमें दूसरों की जिम्मेदारी की भी आवश्यकता पड़ेगी। यह प्रश्न आपकी लक्ष्य, उसके विवरणों, और उन परिणामों को निर्धारित करने में सहायता करता हैं जो आप होते हुए देखना चाहते हैं। उदाहरण के लिए, "खाना बनाना सीखना" यह सँभालने के लिए और ध्यान केंद्रित करने के लिए बहुत व्यापक लक्ष्य है। "अपने मित्र ले लिए इटालियन खाना बनाना सीखना" ज्यादा विशिष्ट है। "अपने दोस्त के लिए कड़ाई पनीर बनाना सीखना" फिर भी ज्यादा विशिष्ट है। आप इस तत्व को जितना विस्तार देंगे, आपके इस लक्ष्य की प्राप्ति के लिए आवश्यक कदम उतने ही स्पष्ट होंगे। लक्ष्यों को निर्धारित करने का एक महत्वपूर्ण अंग है अपने लक्ष्यों को स्तरों में बाँट लेना। यह जानकारी रखना कि आपकी योजना का कौन सा विशिष्ट हिस्सा कब पूरा होना है आपको सही रास्ते पर बनाए रखता है और आपको प्रगति होने का अहसास भी करने देता है।  अपने स्तरों को वास्तविकतावादी रखें। सिर्फ कुछ ही हफ़्तों में "10 किलो वजन कम करना" बहुत मुश्किल काम है। अपनी योजना के हर स्तर की प्राप्ति के लिए वास्तव में कितना समय लगेगा इस पर विचार करें। उदाहरण के लिए, "कल तक अपने दोस्त के लिए दाल मखनी बनाना सीखना" संभवतः अवास्तविक है। यह लक्ष्य आपको बहुत तनाव देने वाला हो सकता है  क्योंकि आप स्वयं को सीखने का पर्याप्त समय दिए बिना कुछ उपलब्धि हासिल करने की कोशिश कर रहें हैं (और अपरिहार्य गलतियों को निमंत्रित कर रहे हैं। "महीने के अंत तक अपने मित्र के लिए दाल मखनी बनाना सीखना" आपको सीखने और अभ्यास के लिए पर्याप्त समय देता है। फिर भी, अपनी सफलता की सम्भावना बढ़ाने के लिए आपको इस काम को और आगे छोटे छोटे स्तरों में बांटने की जरूरत पड़ेगी। उदाहरण के लिए, इस लक्ष्य की प्रक्रिया को संभाले जा सकने वाले स्तरों में तोड़ा जा सकता है: "महीने के अंत तक अपने दोस्त के लिए दाल मखनी बनाना सीखना। इस हफ्ते के अंत तक इसकी रेसिपीज को खोजना। कम से कम तीन रेसिपीज का एक एक कर के अभ्यास करना। और जब मुझे ऐसी रेसिपी मिल जाएगी जो मुझे पसंद आ जाए, तो अपने मित्र को निमंत्रण देने के पहले एक बार फिर से इस रेसिपी का अभ्यास करूँगा। कई मामलों में ऐसे किसी निश्चित स्थान की पहचान करना मददगार होता है जहाँ आप अपने लक्ष्य की प्राप्ति के लिए काम करना चाहते हैं। उदाहरण के लिए, यदि आपका लक्ष्य हफ्ते में तीन बार व्यायाम करना है, तो आप निर्धारित करना चाहँगे कि आप जिम जाएंगे, घर पर ही व्यायाम करेंगे, या पार्क में दौड़ लगाने जाएंगे। हमारे उदाहरण में, आप किसी कुकिंग क्लास में शुरुवात करने का निर्णय सकते है, या आप पूरी प्रक्रिया को अपने किचन में ही पूरा करने का निर्णय ले सकते हैं। आप अपनी लक्ष्य प्रक्रिया के हर स्तर को कैसे प्राप्त करेंगे यह कदम आपकी यह कल्पना करने में मदद करता है। यह लक्ष्य की संरचना को स्पष्ट रूप से परिभाषित करता है, और आपको अहसास करवाता है कि आपको हर स्तर पर क्या क्या काम करने की जरूरत होगी। दाल मखनी के उदाहरण लिए, आपको रेसिपी ढूंढनी होगी, सामग्री जुटानी होगी, आवश्यक उपकरणों को एकत्र करना होगा, और डिश बनाने का अभ्यास करने   निकालना होगा। जैसा पहले बताया गया है, कि अगर आप अपने लक्ष्य को अर्थपूर्ण पाते हैं और उसे पाने को लेकर उत्साहित महसूस करते हैं तो आपके लक्ष्य को पा लेने की संभावना बढ़ जाती है। यह प्रश्न स्पष्ट करता है कि आपके लक्ष्य तक पहुँचने की प्रेरणा क्या है। इस लक्ष्य की प्राप्ति आपके लिए क्या करेगी?  हमारे उदाहरण में, आप अपने दोस्तों के लिए दाल मखनी इसलिए बनाना सीखना चाहते हैं ताकि आप उन्हें शानदार भोजन पर निमंत्रित कर सकें। यह करने से आपके अपने दोस्तों से संबंध प्रगाढ़ होंगे और उन्हें दिखाएगा कि आपको उनकी कितनी परवाह है। जब आप अपने लक्ष्य की प्राप्ति की ओर काम कर रहे हों तो इस "क्यों" को अपने दिमाग में रखना महत्वपूर्ण है। बहुत ठोस और विशिष्ट लक्ष्यों को निर्धारित करना मददगार होता है, पर आपको "बड़े परिदृश्य" को  रखना चाहिए। अनुसन्धान दिखाते हैं कि आपके लक्ष्यों की संरचना अगर सकारात्मक रूप में हुई हो तो आपके लक्ष्यों को प्राप्त करने की सम्भावना बढ़ जाती है। दूसरे शब्दों में, अपने लक्ष्यों की संरचना उस ओर करें "जिस तरफ" आप बढ़ने के लिए काम कर रहे हों, बजाय ऐसी चीज के लिए जिससे आप दूर होना चाहते हों।  उदाहरण के लिए, अगर ज्यादा स्वास्थ्यप्रद भोजन लेना आपका एक लक्ष्य है, तो इसे ऐसे शब्दों में ढालना असहायक सकता है "जंक फ़ूड खाना बंद करें।" ऐसे शब्दों  का इस्तेमाल आपको किसी से वंचित होने का अहसास करवाता है, और इंसान इस भावना को पसंद नहीं करते। इसकी बजाय, लक्ष्यों को ऐसे शब्दों में ढालें जैसे आपको कोई लाभ हो रहा हो या आप कुछ सीख रहे हों: "प्रति दिन कम से कम फलों और सब्जियों के तीन आहार लें।" अपने लक्ष्यों को प्राप्त करने में कठिन परिश्रम और प्रेरणा की आवश्यकता होती है, पर आपको यह सुनिश्चित करने की जरूरत भी है कि आप ऐसे लक्ष्य निर्धारित करें कि आपका "काम" उस ओर हो जिससे आपके अपने लक्ष्यों की प्राप्ति की संभावनाएं बढ़ जाएं। आप सिर्फ अपने कामों पर नियंत्रण कर सकते हैं, उनके परिणामों को नहीं (या दूसरों के कामों को नहीं)।  अपने लक्ष्यों को किसी विशिष्ट परिणामों की बजाय अपने किए जा सकने वाले कामों पर केंद्रित करना, आपको असफलता के अनुभव की स्थिति का सामना करते हुए भी मदद करता है। अपनी सफलता को प्रदर्शन की प्रक्रिया के रूप देखने से, आपको ऐसा प्रतीत होगा कि आप अपने लक्ष्यों को पूरा कर रहें है भले ही उनके परिणाम आवश्यक रूप से आपकी उम्मीद के मुताबिक ना भी हों। उदाहरण के लिए, "भारत का प्रधानमंत्री बनना" एक ऐसा लक्ष्य है जिसका परिणाम दूसरे लोगों कामों पर आश्रित है (इस मामले में, मतदाता)। आप इन कामों को नियंत्रित नहीं कर सकते, और इसीलिए, यह लक्ष्य समस्यापूर्ण है। तो भी, "एक सरकारी अधिकारी बनना" प्राप्त करने योग्य है, क्योंकि यह आपकी खुद की प्रेरणा और काम पर निर्भर होता है। आप भले ही प्रवेश परीक्षा पास ना कर पाएं, तब भी आप अपनी कोशिश को एक सफलता के रूप में देख सकते हैं।
अपने उद्देश्यों को परिभाषित करें: अपनी समय सीमा तय करें: उद्देश्यों को कामों में बाँट लें: कामों को कर्तव्यों में विभाजित कर लें: उन विशिष्ट चीजों की लिस्ट बनाएं जो आप पहले से कर रहे हैं: पहचानें कि आपको क्या सीखने और विकसित करने की जरूरत है: आज के लिए एक योजना बनाएं: बाधाओं को पहचानें: कल्पना करने का उपयोग करना: सकारात्मक सोच का उपयोग करें: "फाल्स होप सिंड्रोम (false hope syndrome) को पहचानें: अपनी पराजयों को सीखने के अनुभव के रूप में उपयोग करें: पूर्णतावादी (perfectionistic) प्रवत्तियों को चुनौती दें: कृतज्ञता का अभ्यास करें: आपके लिए अर्थपूर्ण क्या है इस बारे में सोचें: अपने खुद के "सबसे बेहतरीन रूप" को पहचाने": अपने क्षेत्रों की प्राथमिकताएं तय करें: संकुचन करना शुरू करें: "कौन" को निर्धारित करें: "क्या" को निर्धारित करें: "कब" को निर्धारित करें: "कहाँ" को निर्धारित करें: "कैसे" को निर्धारित करें: "क्यों" को निर्धारित करें: अपने लक्ष्यों को सकारात्मक शब्दों में ढालें: सुनिश्चित करें कि आपके लक्ष्य प्रदर्शन पर आधारित हों:
https://www.wikihow.com/Write-Personal-Goals https://www.wikihow.com/Write-Personal-Goals https://www.wikihow.com/Write-Personal-Goals
Developing a Plan Fighting Your Fears Formulating Effective Goals